รัฐบาลไทย-ข่าวทำเนียบรัฐบาล-ดีอี ร่วมจับกุม 20 ตัวการเว็บไซต์พนันออนไลน์ มูลค่าความเสียหาย 69 ลบ.
วันพฤหัสบดีที่ 14 มีนาคม 2567
ดีอี ร่วมจับกุม 20 ตัวการเว็บไซต์พนันออนไลน์ มูลค่าความเสียหาย 69 ลบ.
ดีอี ร่วมจับกุม 20 ตัวการเว็บไซต์พนันออนไลน์ มูลค่าความเสียหาย 69 ลบ.
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวว่า ดีอี ร่วมกับ ตํารวจสอบสวนกลาง (CIB) และพันธมิตร จับกุม ผู้ต้องหา จํานวน 44 ราย แบ่งเป็น ตัวการ 20 รายและบัญชีม้า 24 ราย พร้อมของกลางและสิ่งของที่ตรวจยึดจํานวน 1,913 รายการ มูลค่าประมาณ 69 ล้านบาท ดังนี้
1. เงินสด พร้อมตู้เซฟนิรภัย รวมจํานวน 8,754,580 บาท
2. เครื่องนับธนบัตร รวมจํานวน 2 เครื่อง
3. สร้อยทองพร้อมพระเลี่ยมทอง รวมจํานวน 5 เส้น
4. ทองคําแท่งและทองรูปพรรณ หนักประมาณ 65 บาท (ปัจจุบันรับซื้อราคาบาทละ 36,600 บาท)
มูลค่าประมาณ 2,379,000 บาท
5. กระเป๋าและเครื่องประดับแบรนด์เนม ("GG","LV") รวมจํานวน 20 รายการ
6. โฉนดที่ดิน (อ.เมือง จ.ร้อยเอ็ด 34 ไร่ และ จ.มหาสารคาม 5 ไร่)
7. กระบือพ่อพันธุ์และแม่พันธุ์ชื่อ จ้าวเพชรสาเกต และมีตังค์ รวม 2 ตัว ราคา 5,600,000 บาท
8. กระบือสวยงาม และ โค พันธุ์บารห์มัน รวมจํานวน 22 ตัว
9. รถยนต์(Audi, Audi TT , Mini cooper clubman , BMW X4 ,Toyota ,Toyota Alphard, Honda civic, Hyundai STARIA, Ford Everest, Ford ranger ) รวมจํานวน 10 คัน
10. รถบรรทุก 6 ล้อ จํานวน 1 คัน
11. รถจักรยานยนต์ (ยี่ห้อ BMW, Honda Click) จํานวน 2 คัน)
12. รถ ATV จํานวน 2 คัน
13. อาวุธปืน (GLOCK 19,ลูกซอง Remington, แบลงค์กันและบีบีกัน 2 กระบอก, Smith & Wesson)
และเครื่องกระสุนปืน รวมจํานวน 6 กระบอก
14. สมุดบัญชีธนาคาร (เป็นบัญชีม้ารวมจํานวน 928 เล่ม)
15. บัตรอิเล็กทรอนิกส์ ATM (ไว้กดเงินบัญชีม้ารวมจํานวน 675 ใบ)
16. โทรศัพท์มือถือและแท็บเล็ต รวมจํานวน 596 เครื่อง
17. ซิมการ์ดพร้อมใช้ รวมจํานวน 441 ชุด
18. พาสปอร์ตคนต่างด้าว รวมจํานวน 76 ชุด
19. ชุดอุปกรณ์คอมพิวเตอร์ รวมจํานวน 13 เครื่อง
รัฐมนตรีประเสริฐฯ กล่าวว่าการร่วมจับกุมผู้กระทําผิดในครั้งนี้ ดีอี ยังได้ตรวจสอบเว็บไซต์ผิดกฎหมาย ในระบบอินเทอร์เน็ต พบว่า มีผู้ลักลอบเปิดเว็บไซต์ชักชวนให้ประชาชนเล่นการพนันออนไลน์ก่อให้เกิดความเสียหายต่อระบบเศรษฐกิจและสังคม จึงประสานงานให้ตํารวจสอบสวนกลางดําเนินการสืบสวนจับกุมผู้กระทําความผิดตามกฎหมาย
พล.ต.ท.จิรภพ ภูริเดช ผบช.ก. ได้สั่งการให้ทําการสืบสวนโดยละเอียดในทุกมิติ พบว่ามีการกระทําความผิดจริง โดยกลุ่มดังกล่าว เป็นกลุ่มคนที่มีอายุช่วงวัยรุ่นถึงวัยทํางาน มีฐานะร่ํารวยผิดปกติ ภายในช่วงระยะเวลาไม่นาน (1-2 ปี) และจากการตรวจสอบธุรกรรมทางการเงิน ประกอบกับพยานหลักฐานอื่น น่าเชื่อว่ามีส่วนเกี่ยวข้องกับการกระทําความผิดจริง จึงนําไปสู่การขออนุมัติศาลอาญาออกหมายจับผู้ต้องหาที่เกี่ยวข้องจํานวน 63 หมายจับ และสามารถขอหมายค้นสถานที่ที่เชื่อว่าเกี่ยวข้องกับเว็บพนันจํานวน 31 จุดทั่วประเทศ ต่อมาเจ้าหน้าที่ตํารวจสอบสวนกลางร่วมกับสํานักงาน ปปง. สามารถติดตามจับกุมผู้ต้องหาในคดีนี้ได้จํานวน 44 คน (แบ่งเป็นกลุ่มผู้รับผลประโยชน์ 5 คน, กลุ่มเปิดบัญชีม้า จํานวน 24 คน, กลุ่มคนกด-ถอนเงินหน้าตู้เอทีเอ็ม จํานวน 8 คน, กลุ่มพนักงานทําเว็บพนัน จํานวน 7 คน) นําส่งพนักงานสอบสวนดําเนินคดี
จากการสอบถามคําให้การเบื้องต้นทราบว่า ผู้ต้องหาที่ถูกจับรับว่าได้กระทําความผิดจริง โดยมีการแบ่งหน้าที่กันทําเป็นขบวนการ เริ่มตั้งแต่กระบวนการจัดหาบัญชีม้า, กระบวนการเปิดบัญชีม้า, กลุ่มคนทําเว็บพนัน (แอดมิน, คนทํากราฟฟิก,คนทําบัญชี) และกลุ่มผู้รับผลประโยชน์ โดยแต่ละกลุ่ม ได้รับผลประโยชน์เป็นทรัพย์สิน
แตกต่างกัน ดังนี้
- กลุ่มนายหน้าจัดหาบัญชีม้าพร้อมใช้ (ต้องมีพาสปอร์ตหรือบัตรประจําตัวประชาชน, สมุดบัญชี, บัตรเอทีเอ็ม, ซิมการ์ดโทรศัพท์พร้อมใช้) ได้รับเงินค่าจ้างจากเจ้าของเว็บหรือผู้จ้าง จํานวน 6,500-15,000 บาท โดยจะเอาเงินไปให้ผู้เปิดบัญชีเป็นค่าตอบแทนตั้งแต่ 1,500-3,000 บาท ซึ่งบางรายได้ รายเดือนเดือนละ 500 บาทต่อบัญชี (หากเป็นบัญชีคนไทยจะได้รับค่าตอบแทนที่ต่ํากว่า บัญชีของคนต่างด้าว นอกจากนี้ยังมีลักษณะการเช่าบัญชีม้ารายเดือน เดือนละ 5,000-10,000 บาทนอกจากนี้หากบัญชีม้าที่กลุ่มนายหน้าจัดหามาเกิดมีการปิดบัญชี
หรือไม่ส่งมอบเงินให้ตามที่ตกลง ก็จะมีกลุ่มบุคคลเข้าไปติดตาม ทําร้ายร่างกาย เตะ ต่อย บางครั้งมีการใช้
ไม้เบสบอลทุบตีให้ได้รับบาดเจ็บด้วยเช่นกัน
- กลุ่มผู้ถอนเงินหน้าตู้เอทีเอ็ม จะได้เงินค่ากดเงินครั้งละ 1,000-50,000 บาท เป็นรายครั้ง หากถอนเงินหน้าเคาน์เตอร์ธนาคาร จะได้รับค่าตอบแทนที่สูงกว่า (แล้วแต่จํานวนยอดรวมที่กดเงินออกมา)
- กลุ่มพนักงาน (แอดมิน,คนทําบัญชี,ฝ่ายโฆษณา,คนทําระบบ) ได้รับค่าตอบแทนรายเดือน รวมกับโบนัสเป็นแรงจูงใจจากเจ้าของเว็บพนัน ซึ่งแล้วแต่ตกลงกัน
- ผู้รับผลประโยชน์จะนําเงินที่ได้จากเว็บพนัน โดยนําไปซื้อทรัพย์สินและเอาไปฟอกในธุรกิจที่ถูกกฎหมาย
ซึ่งในกรณีนี้มีการตรวจยึดฟาร์มกระบือสวยงาม ระดับพ่อพันธุ์และแม่พันธุ์ ดีกรีแชมป์การประกวดกระบือ
ราคาตัวละหลายล้านบาท พบเปิดมาแล้วหลายปี มีการเผยแพร่ออกสื่อแล้วหลายครั้ง
กระทรวงดิจิทัลเพื่อเศรษฐกิจและสังคม ขอฝากเตือนภัยถึงพี่น้องประชาชนที่รู้เท่าไม่ถึงการณ์ หากเปิดบัญชีม้าจะมีผลกระทบที่ตามมา ทั้งเป็นการกระทําที่ผิดกฎหมาย และอาจถูกนําไปใช้ในธุรกิจสีเทา สําหรับกลุ่มที่ลักลอบจัดให้มีการเล่นการพนันในรูปแบบต่างๆ ทางภาครัฐ มีนโยบายปราบปรามและจับกุมอย่างต่อเนื่อง
ซึ่งอาจถูกดําเนินคดีตามกฎหมาย และถูกยึดทรัพย์ในที่สุด “
-------------------------------------------